open-index/open-wikipedia-markdown huggingface dataset:
München (film)

***München*** (orig. *Munich*) er en amerikansk film fra 2005 regissert av Steven Spielberg. Filmens handling er lagt til tiden etter München-massakren i 1972 og følger en Mossad-enhet, ledet av «Avner» (Eric Bana), som får i oppdrag å spore opp og drepe terroristene i Sort September som man antok var ansvarlige for å ha myrdet de israelske idrettsutøverne. I hvilken grad filmen representerer fakta eller fiksjon er gjenstand for debatt. Spielberg selv beskriver filmen som «historisk fiksjon».

Filmen er basert på boken *Vengeance: The True Story of an Israeli Counter-Terrorist Team* av den canadiske journalisten George Jonas (Barbara Amiels første ektemann), som igjen var basert på historien til den selverklærte Mossad-agenten Juval Aviv. I boken blir Avivs beretning fortalt gjennom en hovedperson kalt «Avner». Jonas' bok ble først filmatisert i 1986 med navnet *Sword of Gideon*, regissert av Michael Anderson.

Filmen ble tatt opp i løpet av fire måneder i sommerhalvåret 2005. Opptakene ble gjort i Malta, Tyskland, Israel og USA.

Filmen ble Oscarnominert i fem kategorier, blant annet beste film og beste regi.

## Handling
I løpet av Sommer-OL 1972 i München dreper den palestinske terror-gruppen Svart September 11 medlemmer fra det israelske OL-laget. Avner Kaufman, en Mossad-agent av tysk-jødisk avstamning, blir valgt for å lede et oppdrag for å myrde 11 palestinere som angivelig skal ha vært involvert i massakren på israelerne. Avner trekker seg fra Mossad, og opererer deretter uten noen offisielle bånd til Israel. Laget hans består av fire jødiske frivillige fra hele verden: Den sør-afrikanske sjåføren Steve, den belgiske leketøy-produsenten og eksplosiv-eksperten Robert, en tidligere israelsk soldat Carl, og en danske som heter Hans. De får informasjon fra en fransk informant, Louis.

I Roma dreper de Wael Zwaiter, som arbeider som dikter. I Paris detonerer de en bombe hjemme hos Mahmoud Hamshari. På Kypros bomber de hotell-rommet til Hussein Abd Al Chir. Avner reiser på et kort besøk til sin kone, som nylig har født deres første baby. Når de sporer opp Zaiad Muchasi i Athen, oppdager de at Louis arrangerte at de skulle dele et hus med deres rivaliserende PLO-medlemmer. Avner diskuterer med PLO-medlemmet Ali om deres hjemland. Men Ali blir senere skutt av Carl. 

Gjengen reiser snart videre til London for å spore opp Ali Hassan Salameh, som de påstår skal ha orkestrert massakren i München i 1972. Men dette attentatet blir forhindret. I mellomtiden blir israelerne forsøkt drept i forskjellige hendelser. Carl blir drept av en nederlandsk leiemorder. Som hevn sporer resten av laget opp denne leiemorderen, og henretter henne på en husbåt i Nederland. Hans blir funnet knivstukket til døde på en benk i en park, og Robert blir drept av en eksplosjon. En desillusjonert Avner får også problemer på grunn av paranoia og posttraumatisk stress. 

## Rolleliste

## Eksterne lenker
* 
*
Transit

***Transit*** er det fjerde studioalbumet av DumDum Boys, utgitt i 1992.

## Sporliste
# «Bulldetektor» (Kristiansen)
# «Levende lys» (Karlsen/Kristiansen/Jonsen)
# «Villere enn vesten» (Kristiansen)
# «Hint hint» (Kristiansen/Jonsen)
# «God på bunn» (Kristiansen)
# «Transit» (Kristiansen)
# «Store intet» (Jonsen)
# «Hybelshake» (Kristiansen)
# «Solide saker» (Kristiansen)
# «Amen» (Kristiansen/Houmb/Jonsen)

## Medvirkende
### DumDum Boys
* Prepple Houmb - sang, perkusjon, låtskriver
* Kjartan Kristiansen - gitar, vokal, trommer, låtskriver
* Persi Iveland - bass, vokal
* Sola Jonsen - trommer, perkusjon, gitar, låtskriver
* Atle Karlsen - keyboard, piano, vokal, låtskriver

### Andre medvirkende
* Aino Markhus &ndash; vokal på *Amen*
* HP Gundersen &ndash; gitarer
* Geir Luedy &ndash; bassgitar og tekniker
* Yngve Sætre &ndash; produsent, fotograf
* Kine Røst &ndash; coverdesign
* Stian Andersen &ndash; fotograf
Hero World Challenge

**Target World Challenge** er en profesjonell golfturnering med Tiger Woods som vert. Turneringen finner sted hvert år i desember utenom sesongen på PGA-touren. Den spilles på Sherwood Country Club, en golfbane tegnet av Jack Nicklaus i byen Thousand Oaks utenfor Los Angeles i Syd-California.

Feltet består av 16 spillere, som inkluderer tittelforsvareren, de 11 beste ledige spillerne på verdensrankingen i golf og fire spillere invitert av Tiger Woods-stiftelsen.

Turneringen ble grunnlagt som et veldedighetsarrangement av Woods, og alle innsamlede midler doneres til veldedige organisasjoner som Woods er tilknyttet. Turneringen er likevel svært lukrativ for de profesjonelle spillerne som deltar. I 2005 er premiepotten 5,5 millioner dollar. Dette tilsvarer mange av de offisielle turneringene på PGA-touren, men disse har som regel startfelt med rundt 150 spillere å fordele potten på, i motsetning til kun 16. Woods donerer imidlertid sin pengepremie til Tiger Woods-stiftelsen.

## Vinnere

## Eksterne lenker
* 
* Profil på PGATOUR.com
Innenriksdepartement

Et **innenriksdepartement** eller **indredepartement** er et departement som har ansvar for interne anliggender i et land. Eksempler:

*Indredepartementet (Norge)
*Indredepartementet (USA)
*Innenriksdepartementet (Storbritannia)
*Indenrigs- og Sundhedsministeriet (Danmark)
*Innenriksdepartementet (Norge) – under den andre verdenskrig 1940-1945 
*Inrikesministeriet (Finland)
Slaget ved Solferino

**Slaget ved Solferino** fant sted den 24. juni 1859 og førte til seier for den allierte franske hæren under Napoleon III av Frankrike og Kongedømmet Sardinias hær under Victor Emmanuel II av Italia (også kalt den fransk-sardinske allianse) mot keiserdømmet Østerrikes hær under keiser Frans Josef.  

Slagfeltet ligger et lite stykke sør for Gardasjøen i Lombardia.

## Beskrivelse
Over 200&nbsp;000 soldater tok del i dette viktige slaget, som ble det største siden slaget ved Leipzig i 1813. Det var over 100&nbsp;000 østerrikske tropper og en samlet styrke på 118&nbsp;600 franske og sardinske soldater. Etter dette slaget trakk den østerrikske keiser seg fra å lede styrkene direkte.

Slaget ved Solferino var en viktig del av den andre italienske frigjøringskrig (den sardinske krig), et viktig steg i den italienske Il Risorgimento (Gjenreisningen). Målet med krigen, både geografisk og politisk, var å gjenforene Italia etter lenge å ha vært delt mellom Frankrike, Østerrike, Spania og Kirkestaten. Slaget fant sted nær landsbyen Solferino i dagens Italia, mellom byene Milano og Verona, like sør for Gardasjøen.

Konfrontasjonen var mellom østerrikerne, på fremmarsj gjennom Nord-Italia, og de franske og piedmonteske styrker som ønsket å stoppe deres fremgang. Slaget var langvarig og hardt; det varte i 9 timer og medførte, for de østerrikske styrker, et tap på 3&nbsp;000 soldater drept, 10&nbsp;807 skadde og 8&nbsp;638 savnet eller tatt til fange, mens de alliertes tap var på 2&nbsp;492 drepte, 12&nbsp;512 sårede og 2&nbsp;922 savnede eller tatt til fange.

Tilbakemeldingene om sårede og døende soldater som ble skutt eller stukket med bajonetter på begge siden medvirket til å gjøre dette slaget til et grusomt slag. Til slutt ble de østerrikske styrkene nødt til å trekke seg tilbake og de allierte styrkene vant en taktisk, men kostbar seier.

## Følger
Slaget var keiser Franz Josephs første nederlag. Ved freden i Zürich den 10. november 1859 ble så den sardinske krig endelig avsluttet. I denne fredsavtalen avstod Østerrike Lombardia – med unntak av festningene Mantova og Peschiera del Garda som ligger ved Mincio som var grenseelv til Venezia – til keiser Napoleon III, som i sin tur gav Lombardia videre til Sardinia.

Slaget fikk ringvirkninger på hvordan man utførte militære handlinger i fremtiden. Forretningsmannen Jean Henri Dunant  (1828–1910), som selv opplevde virkningene av slaget da han ankom stedet samme dag, ble inspirert av de grusomme smertene til de skadde soldatene på slagmarken. Hans arbeid og initiativ la så grunnlaget for Genève-konvensjonen og opprettelsen av Det internasjonale Røde Kors.

Til symbol for slaget og i siste instans for de seierrike piemonte-sardinske og de franske styrker ble det bygget et 28 meter høyt tårn på en ca 100 meters høyde; dette tårnet fikk navnet *Italias spion* (italiensk: *Spia d'Italia*).

Napoleon III lot en gate i Paris oppkalle etter slaget (*Rue Solférino*).
Gösta Hammarlund

**Gustav Harald Hammarlund**, eller **Gösta Hammarlund**, (født 30. januar 1903 i Stockholm, død 12. juli 1987 i Oslo) var en svensk-norsk tegner og journalist. 
 
## Ungdom
Gösta Hammarlund var sønn av skipsreder Fred. Olsen. Han var født utenfor ekteskap, og bodde den første delen av sitt liv i Stockholm hos familien Hammarlund. I 1916 flyttet han til Oslo, der han fikk handelsutdannelse og sin første yrkespraksis. Han arbeidet fra 1925 til 1937 som shipping-agent i rederiet Fred. Olsen & Co., både på Tenerife og i Oslo.

## Avistegning
Gösta Hammarlund var selvlært som tegner. I 1940 ble han kalt til *[[Dagbladet]]* av nyhetsredaktør Gunnar Larsen, og han lagde  tegneserien *Jungle-Jack*, en parodi på andre serier som Fantomet og Tarzan, men ble seinere samme år fast avistegner etter Thoralf Klouman. Han hadde sin daglige tegning på side tre, der han med karakteristisk løs strek og typiske Oslo-tekster kommenterte hverdagens hendelser. Han tegna også portretter til lørdagsintervjuene, samt konsert- og teatertegninger, og skreiv en periode petiter under signaturen «Flaneur».

## Bøker
Gösta Hammarlund utgav romanen *[[Møte med fru Brontze]]* i 1939 og flere samlinger med avistegningene sine. Han illustrerte en lang rekke bøker, blant annet C. Brahms' og S. J. Simons *[[Et fornemt hus]]* (1947), Ludvig Holbergs *[[Jeppe på Bjerget]]* (1962), Gunnar Larsens *[[Berømte elskovspar]]* (1951) og flere bøker av Johan Borgen, Peder W. Cappelen, Vidar Sandbeck og flere. 

## Kunst
Hammarlunds daglige kommentartegninger i Dagbladet gjorde ham til en institusjon innen norsk avistegning, og Hammarlund mottok den høythengende journalistutmerkelsen Narvesenprisen i 1969. I 1978 ble han dessuten tildelt Oslo bys kulturpris. Han er representert i Nasjonalgalleriet, Ringve Museum, Norsk kulturråd og  Kunst på Arbeidsplassen og har flere tegninger på Theatercafeen i Oslo og i Fred. Olsens skip «Blendheim» og «Braemar». Han hadde separatutstilling i Kobberstikksalen, Nasjonalgalleriet i 1969 og i Munchmuseet i forbindelse med 75-årsdagen hans i 1978. 

## Referanser


## Eksterne lenker

* Hammarlund på nettstedet www.avistegnerne.no
* 
*
Thoralf Klouman

**Thoralf Klouman** (født 26. april 1890 på Faleide i Innvik, død 17. mai 1940) var en norsk karikaturtegner og skuespiller. 

## Familie
Thoralf Klouman var sønn av distriktslege Hans Henrik Gerhard Klouman (1845-1892) og hustru Regina Augusta Emilie Uchermann (1850-1939).  

Thoralf Klouman var far til pianisten og underholdningskomponisten Carsten Klouman og skuespilleren Wenche Klouman. Han var gift med Borghild Johannessen, søster til Svanhild Johannessen som var gift med Hauk Aabel.

## Skuespiller
Som karakterskuespiller var Klouman for det meste knyttet til Centralteatret i Oslo 1916–31, der han spilte roller som Guldstad og Tesman hos Henrik Ibsen, men han opptrådte også på Nationaltheatret. Han var ellers ved Fahlstrøms Teater 1908–10, Det Nye Teater 1910–11, Trondhjems Nationale Scene 1911–16, 
Det Nye Teater 1931–36 og Carl Johan Teatret fra 1936 til sin død.

I 1925 spilte han rollen som *Tesman* i Henrik Ibsens «Hedda Gabler» på Centraltheatret. Han laget en karikaturtegning av seg selv i tittelrollen.

### Filmografi
Klouman medvirket i flere norske filmer:
* 1934: ''Sangen om Rondane'', der han spilte rollen som doktoren
* 1935: ''Du har lovet meg en kone!'', der han spilte rollen som advokaten
* 1937: *[[To levende og en død (film fra 1937)|To levende og en død]]*, der han spilte rollen som postdirektøren

## Tegner
Fra 1909 arbeidet han med karikaturtegning ved siden av teateret, og tegnet karikaturer av samtidens kjendiser i blant annet *[[Tidens Tegn (avis)|Tidens Tegn]]*. Han bidro også med fine og kritiske teatertegninger. Klouman var dessuten en av Norges tegnefilmpionerer. Klouman utgav karikaturene sine i bindene *Ondskap* (1912), *Karikaturer* (1917), *Tidens tegner* (1922) og *Kloumans karikaturer* (1925).

I 1927 hadde Klouman en stor utstilling av tegninger i Glaspalast i Wien. Utstillingen skal ha fått svært gode anmeldelser i wienerpressen, ifølge Kloumans nevø Per Aabel.

## Referanser


## Eksterne lenker
*
Innvielseskors

**Innvielseskors**, **signingskors** eller **konsekrasjonskors** er tolv korsfigurer som plasseres på veggene i en katolsk kirke under vigslingen av bygget. Antallet symboliserer apostlene.

Under kirkevigslingen blir korsene salvet med krisma og incensert. Det skal tradisjonelt være et lys under hvert kors, men i mange nyere kirker er dette utelatt.

I Norge er det bare to kirker fra middelalderen hvor alle de tolv korsene er bevart på sine opprinnelige steder, nemlig Reinli stavkirke hvor de er malt på veggen med tjære og Fiskerkapellet fra Fåberg fra 1459, nå på Maihaugen på Lillehammer, der korsene er skåret inn i tømmerveggene.

I enkelte ikke-katolske kirker settes det også opp innvielseskors, men uten at det er noe formelt krav om at det skal være slike, og uten noen spesiell liturgi omkring dem.


Fil:Consecration cross Coimbra.jpg|Innvielseskors i den gamle katedralen i Coimbra i Portugal fra 1100-årene. Under korset er ifølge tradisjonen plassert en lysholder. 
Fil:Kors_Slidredomen.JPG|upright|Innvielseskors  i Slidredomen, en steinkirke fra 1100-tallet i Vestre Slidre i Oppland.
File:Erlenbach-martin-weihekreuz.jpg|Innvielseskors (*Weihekreuz*) i den katolske St. Martinus-kirken i Erlenbach i Tyskland, bygd i barokk stil på 1700-tallet. Korsformen kalles mantuakors (mantuansk kors eller *cross pattée*).


## Eksterne lenker
*
Årets lokalavis

**Årets lokalavis** er en utmerkelse som deles ut hvert år av Landslaget for Lokalaviser, som en utmerkelse til en av organisasjonens medlemsaviser. Den ble første gang utdelt i 1989. Avisa *[[Hallingdølen]]* har vunnet prisen fire ganger, i 2005, 2008, 2012 og 2014.

## Mottakere av «Årets lokalavis»
* 2024: *[[Lister (Farsunds Avis)]]*
* 2023: *[[Sogn Avis]]*
* 2022: *[[Fjordenes Tidende]]*
* 2020/2021: *[[Dølen / Kyst og Fjord]]*
* 2018: *[[Kvinnheringen]]*
* 2017: *[[Lister (Farsunds Avis)|Lister]]*
* 2016: *[[Sunnhordland (avis)|Sunnhordland]]*
* 2015: *[[Sogn Avis]]*
* 2014: *[[Hallingdølen]]*
* 2013: *[[Suldalsposten]]*
* 2012: *[[Hallingdølen]]*
* 2011: *[[Dalane Tidende]]*
* 2010: *[[Svalbardposten]]*
* 2009: *[[Våganavisa]]*
* 2008: *[[Hallingdølen]]*
* 2007: *[[Lokalavisen Øyene]]*
* 2006: *[[Lokalavisen Øyene]]*
* 2005: *[[Hallingdølen]]*
* 2004: *[[Os og Fusaposten]]*
* 2003: *[[Rakkestad Bygdeblad]]*
* 2002: *[[Vennesla Tidende]]*
* 2001: *[[Steinkjer-Avisa]]*
* 2000: *[[Svalbardposten]]*
* 1999: *[[Levanger-Avisa]]*
* 1998: *[[Suldalsposten]]*
* 1997: *[[Østhavet (avis)|Østhavet]]*
* 1996: *[[Svalbardposten]]*
* 1995: *[[Lofot-Tidende]]*
* 1994:	*[[Fjordabladet]]*
* 1993:	*[[Sykkylvsbladet]]*
* 1992:	*[[Trønderbladet]]*
* 1991: *[[Os og Fusaposten]]*
* 1990: (ikke utdelt)
* 1989: *[[Lofot-Tidende]]*

## Eksterne lenker
* Landslaget for Lokalaviser
*Priser, oversikt
Ivan Pavlov

**Ivan Petrovitsj Pavlov** (russisk: Иван Петрович Павлов, født  i Rjazan, død 27. februar 1936 i Leningrad) var en russisk fysiolog (lege) som også gjorde viktig forskning innen psykologi og medisin. Han mottok nobelprisen i fysiologi eller medisin 1904 for sin forskning på fordøyelsessystemet. Pavlov er særlig kjent for å ha oppdaget fenomenet klassisk betinging i sin forskning med hunder.

## Klassisk betinging

Pavlov forsket på fordøyelsessystemet hos hunder ved å samle saliva (spytt) som hundene utskilte. Han målte og analyserte spyttet som kom under forskjellige forhold. Pavlov oppdaget at hundene ofte utskilte spytt før de hadde fått maten i munnen, og startet forskning på dette fenomenet. Etter hvert ble forskningen mer fokusert på dette fenomenet, enn spyttets kjemiske innhold. Han gjennomførte en lang rekke eksperimenter hvor han manipulerte (forandret) stimuli før hundene fikk mat. Gjennom disse eksperimentene fant han de grunnleggende «lovene» for etablering og ekstinksjon av det som ble kjent som «betingede reflekser». Disse eksperimentene ble gjennomført mellom 1890 og 1910.

Etter hvert som Pavlovs arbeider ble kjent i vesten, spesielt gjennom John B. Watson, fikk ideen om «betinging» som en form for læring en spesiell plass innen komparativ psykologi, og behaviorisme.

## Revolusjonen
Til forskjell fra mange av forskerne før den russiske revolusjon beholdt Pavlov en høy stjerne hos Sovjetunionens politiske elite, og fikk anledning til å fortsette sin forskning. Pavlov var ikke tilhenger av marxisme, men en nobelprisvinner ble ansett som politisk verdifull, og dermed rikelig finansiert. Senere i livet forsket han på hvordan eksperimentell nevrose oppstår. Pavlovs laboratorium i Moskva er godt bevart.

## Annet
Det gjenfortelles ofte at Pavlov signaliserte at maten skulle komme ved å ringe i en klokke. Men fakta er at han forsøkte med mange ulike auditive stimuli, inkludert fløyte, metronom, stemmegaffel og bobler i vann, i tillegg til en rekke visuelle stimuli. Når det på 1990-tallet ble enklere for forskere fra vesten å besøke Pavlovs laboratorium i Moskva, så de forgjeves etter en slik ringeklokke som ofte er beskrevet i lærebøker innen psykologi.

Pavlov var en veldig nøyaktig forsker, som hadde et nærmest tvangsmessig forhold til arbeidstider og vaner. Han spiste lunsj nøyaktig kl. 12, han la seg til samme tid hver kveld, foret hundene til et bestemt klokkeslett og reiste på ferie til Estland på samme kalenderdag hvert år. Denne atferden endret seg etter at sønnen døde &ndash; Pavlov ble lidende av insomnia.

## Priser og utmerkelser (utvalg)
* 1915 – Copleymedaljen
* 1904 – Nobelprisen i fysiologi eller medisin

## Se også
* Klassisk betinging
* Behaviorisme

## Referanser

* Boakes, R. A. (1984).  *From Darwin to behaviourism*.  Cambridge: Cambridge University Press.
* Pavlov, I. P. (1927). *Conditioned reflexes*.  London: Routledge and Kegan Paul.
* B.G. Firkin & J.A.Whitworth (1987). *Dictionary of Medical Eponyms*. Parthenon Publishing. ISBN 1-85070-333-7

## Eksterne lenker
* 

* PBS-artikkel
* Pavlovs hunder
Elis Wiklund

**Elis Wiklund** (født 12. desember 1909, død 17. mars 1982) var en svensk langrennsløper.

Han vant femmila under VM 1934 i Sollefteå i Sverige. 
To år senere stilte han opp på femmila i OL 1936 i Garmisch-Partenkirchen, og igjen gikk han helt til topps.

Nasjonalt representerte han Kramfors IF, og vant tre SM-gull:
* 1938 – 30&nbsp;km
* 1938 – 3 x 10&nbsp;km stafett, sammen Herbert Nenzén og Karl Pahlin
* 1941 – 50&nbsp;km

## Referanser


## Eksterne lenker
*
Trondenes kirke

**Trondenes kirke** ligger ca. 3&nbsp;km nord for sentrum av Harstad på Trondenes, et historisk sted med spor tilbake til vikingtiden. Årstallet for bygging har inntil nylig vært satt til rundt 1250, men nyere forskning heller mot at kirken er av nyere dato. Den ble trolig fullført rundt 1440. Kirken er bygd på et område der det tidligere har vært trekirker fra 1100-tallet. Rundt kirken finnes det rester av befestninger fra 1100-tallet, som skulle beskytte en tidligere trekirke mot angrep.


File:Trondenes kyrkja interioer 1930 Wilse.jpeg|Interiør fotografert av Wilse i 1930
File:Trondenes kyrkje Wilse.jpeg|Foto: Wilse, 1906


## Referanser


## Litteratur
* 

## Eksterne lenker
* 
* 
* Trondenes kirke hos Lokalhistoriewiki
*
Koldnålsradering

**Koldnålsradering** eller **tørrnålsradering** er en grafisk trykkteknikk der motivet preges inn i trykkplaten ved hjelp av spisse verktøy, såkalte *koldnåler*. Teknikken kjennetegnes på de myke, nesten lodne linjene. 

Blant andre Rembrandt og Arne Bendik Sjur er kjent for sine koldnålsarbeider.

## Framgangsmåte

Koldnåler er laget av herdet stål. Trykkplatene er oftest laget av sink, kobber eller pleksiglass.  

Grafikeren tegner, skraverer eller skraper i trykkplaten. Koldnålen *pløyer* dermed opp platen og etterlater seg et grunt spor med litt røffe, raggete kanter på sidene. I forstørrelse ser det ut som en plogfure. På hver side av fordypningen blir det en grad (grat) eller kant. 

Streket (tegningen) i koldnålsraderinger får dermed et loddent preg som er nokså forskjellig fra etsingens skarpe og rene strek. Trykkplaten utsettes for store påkjenninger ved trykking, og det lodne, sarte preget, ødelegges etterhvert (slitasje ved innfarging og under trykkingen). Koldnålsarbeider trykkes derfor i små opplag (antall).

Trykking av platen er som dyptrykk.

## Referanser


## Se også
*Grafikk
*Radering 
*Dyptrykk
Holvika

**Holvika** (også brukt: *Holevik* eller *Holvik*) er en bygd og et tettsted i Kinn kommune i Vestland. Tettstedet har  innbyggere per 1. januar , og ligger ved Vågsfjorden på sørsiden av øya Vågsøy, mellom Måløy og Vågsvåg. Holvik ligger direkte over fjorden for Husevåg. Gravplassen i Holvika har også blitt brukt som gravplass for husevågere, ettersom gravplassen på Husevågøy lå svært vanskelig tilgjengelig fra Husevåg.

Holvika har også en barneskole, Holvik skole.

## Referanser
Faktura

**Faktura** er et dokument som stadfester et salg mellom en selger og en kjøper. Fakturaen utstedes av selgeren, og kjøperen får i oppdrag å betale denne, og den er en dokumentasjon av kjøperens betalingsforpliktelse og selgerens tilgodehavende.

## Innhold i en faktura
I Norge setter Skatteetaten følgende krav til fakturaer: 
* Hver faktura må være utstyrt med et unikt fakturanummer som selger ikke kan styre (krever bruk av ferdigprogrammert dataprogram eller ferdigtrykte blanketter).
** Faktura skal bokføres ved utsendelsen, senest en måned etter salget.
** Hvis det er nødvendig å korrigere et salgsdokument etter avsendelsen skal man utstede en kreditfaktura.
** Feil utfylte salgsdokument oppbevares, men merkes "makulert" eller "utgår" slik at nummerserien for salgsdokumentene er intakt og man ser hvilke salgsdokument som ikke skal regnskapsføres.
* Hver faktura må ha selgers organisasjonsnummer. Hvis selger er registrert i merverdiavgiftsmantallet skal det påføres bokstavene MVA etter organisasjonsnummeret
* Faktura skal ellers inneholde følgende om transaksjonen
** Dato for utstedelse.
** Angivelse av partene; selger (navn, adresse og organisasjonsnummer) og kjøper.
** Ytelsens art og omfang; varer og tjenester fakturaen omfatter.
** Tidspunkt og sted for levering av ytelsen.
** Pris; Beløp kunden skal betale 
** Forfallsdato for betaling.
** Eventuell merverdiavgift og andre avgifter knyttet til transaksjonen som kreves spesifisert i lov eller forskrift. Merverdiavgift skal angis i norske kroner.

En faktura bør inneholde:
* Størrelse på ev. purregebyr
* Størrelse på ev. rentesats hvis forfallsdato ikke overholdes
* Selgers bankkontonummer, eventuelt andre måter selger kan motta betalingen
* Selgers fulle kontaktinformasjon (telefon, telefaks, e-post og så videre

## Referanser
Carin Koch

**Carin Koch** (født 1971) er en profesjonell svensk golfspiller. Hun ble profesjonell i 1992, og har deltatt i Solheim Cup fire ganger: i 2000, 2002, 2003 og 2005. 

## Høydepunkter i karrieren

### Seire i USA

* 2005: Corona Morelia Championships
* 2001: LPGA Corning Classic

### Seire i Europa

* 2000: Chrysler Open

Hun har i tillegg vunnet Team World Cup i Irland i 2000 sammen med Sophie Gustafson. Hun deltok også da det europeiske laget vant Solheim Cup i 2000 og 2003, og da det internasjonale laget vant Lexus Cup 2005.

## Eksterne lenker
* 
*
Islands president

**Presidenten på Island** (*[[Islandsk]]: Forseti Íslands*) er Islands folkevalgte statsoverhode. Presidenten velges ved direkte valg for en periode på fire år av voksne personer med stemmerett, og har begrenset makt. Islands grunnlov setter ingen øvre grense på antall perioder presidenten er tillatt å inneha embedet. Presidenten er ikke regjeringssjef. Dette embedet innehas av Islands statsminister. Island har hatt seks presidenter siden landet ble uavhengig av Danmark den 17. juni 1944. 

Den sjuende og nåværende presidenten, Halla Tómasdóttir, tiltrådte embedet 1. august 2024.

Grunnloven sier at når presidenten ikke kan utføre sine plikter, grunnet utenlandsreise eller sykdom, skal statsministeren, presidenten i Alltinget og presidenten i Islands høyesterett kollektivt overta embedet. Islands president innehar tittelen stormester av Den islandske falkeorden.

Presidentboligen befinner seg i Bessastaðir i Álftanes, i nærheten av hovedstaden Reykjavík. 

## Liste over presidenter

## Fotnoter

## Se også
* Islands politiske system
* Liste over Islands statsministre

## Eksterne lenker
* 
* forseti.is *presidentbiografier*
Sveinn Björnsson

**Sveinn Björnsson** (født 27. februar 1881 i København i Danmark, død 25. januar 1952 i Reykjavík) var Islands første president.

Han var født i København i Danmark, foreldrene var Björn Jónsson og Elísabet Sveinsdóttir. 

Sveinn var medlem av bystyret i Reykjavík fra 1912 og var bystyrets leder i tidsrommet 1918&ndash;1920. 

Fra 1914 til 1915 og fra 1919 til 1920 var han medlem av Alltinget. 

Etter at Island fikk selvstyre fra Danmark i 1918 (bortsett fra i utenrikssaker) som Kongeriket Island, var han sendemann i Danmark fra 1920 til 1924 og fra 1926 til 1941.

Den tyske okkupasjonen av Danmark 9. april 1940 førte til videre selvstendighet for Island, som ikke lenger hadde forbindelse med Danmark på grunn av krigen. Sveinn ble valgt av Alltinget til *[[riksforstander]]* tre ganger fra 1941 til 1943. Han hadde i denne stillingen samme myndighet som kong Christian X av Island hadde hatt.

Da Island ble republikk 17. juni 1944, valgte Alltinget ham til landets første president. Dette embetet hadde han fra 1944 til 1952. Han ble gjenvalgt uten motkandidat i 1945 og 1949. Han døde i Reykjavík vel ett år før hans andre presidentperiode var ute.

## Referanser

## Eksterne lenker
*
Den kinesiske sovjetrepublikk

**Den kinesiske sovjetrepublikk** (kinesisk: 中华苏维埃共和国; pinyin: *Zhōnghuá Sūwéi'āi Gònghēguó*) bestod fra 1931 til 1934. Mao Zedong var republikkens formann. Uformelt ble den også kalt **Jiangxi-sovjetrepublikken**. 

I november 1931 trådte en nasjonal folkerådskonferanse sammen i Ruijin (&#29790;&#37329;) i provinsen Jiangxi, og den opprettet sovjetrepublikken. Den bestod til den 15. oktober 1934, da Kuomintang, ledet av Chiang Kai-shek, blokkerte Ruijin. Kommunistene forlot da Jianxi mot vest, og la ut på «den lange marsjen» som skulle føre dem til den nordkinesiske provinsen Shaanxi.

Den kinesiske sovjetrepublikk opprettet et sentralt postkontor i april 1932 og trykket en rekke frimerker til bruk for de kinesiske sovjetiske områder. I dag er de enkle frimerkene svært sjeldne.
Munich

**Munich** har flere betydninger.

*Munich – by i Nord-Dakota, USA.
* Det engelske, franske og spanske navnet på den tyske byen München.

## Se også
*München (andre betydninger)
München (andre betydninger)

**[[München]]** er hovedstaden i Bayern

**München** kan også vise til:
*Münchenavtalen
*München-ulykken
*Münchenmassakren
**''München'' (film), en film basert på Münchenmassakren
*München internasjonale lufthavn
*FC Bayern München, fotballklubb fra München
Veteranforbundet SIOPS – Skadde i internasjonale operasjoner

**Veteranforbundet SIOPS – Skadde i internasjonale operasjoner** er en norsk forening som arbeider for interessene til utenlandsveteraner med psykiske og fysiske skader fra militære operasjoner i utlandet, og for deres nærmeste og etterlatte. 

Fra 2023 til 2026 var jurist og Afghanistan-veteran Kjetil Bragstad generalsekretær i SIOPS, han ble avløst av Njål Kjølholdt-Gustavsen, som fra samme tidspunkt ble fungerende generalsekretær. Styreleder siden 2025 er Libanon-veteran Arve M. Aasbak. 

Organisasjonen har sitt utspring fra et uformelt, frivillig nettverk for skadde FN-veteraner, og deres pårørende. Høsten 2006 ble SIOPS formalisert og tok organisasjonsnavnet Veteranforbundet SIOPS for å favne flere yrkes- og veterangrupper fra Forsvaret.  

## Formål
Organisasjonen arbeider for skadde utenlandsveteraner som har tjenestegjort utenfor og innenfor NATO-området, og er en av de primære veteranpolitiske organisasjonene i Norge.  

SIOPS ble dannet for å styrke arbeidet for skadde utenlandsveteraner. Organisasjonen har som mål dels å øve politisk påvirkning for å bedre utenlandsveteraners rettigheter i det norske samfunnet, dels å bistå skadde veteraner og deres familier direkte. De bistår særlig med juridisk og økonomisk rådgiving, samt moralsk støtte.

## Politiske gjennomslag
Organisasjonen har bidratt til flere veteranpolitiske endringer, slik som innføringen av en egen veteranlov i Norge, og endringen av tildelingen for medaljen for sårt i strid.

## Kongelig beskytterskap
SIOPS er medlem av Frivillighet Norge og Folk og Forsvar.  

Hans Kongelige Høyhet Kronprins Haakon er organisasjonens høyeste beskytter. 

## Referanser


## Eksterne lenker
*
Unnur Birna Vilhjálmsdóttir

**Unnur Birna Vilhjálmsdóttir** (født 25. mai 1984 i Reykjavík på Island) ble kåret til Miss World 2005 den 10. desember 2005. Kåringen fant sted i Sanya på Hainan i Folkerepublikken Kina.

Hun vokste opp på Seltjarnarnes.

Hun er den tredje islendingen som er blitt kåret til Miss World, etter Hólmfríður Karlsdóttir (1985) og Linda Pétursdóttir (1988).

## Referanser
NF

**NF** kan vise til:

*Norsk Flygerforbund, en norsk organisasjon
* Nevrofibromatose, en nevrologisk sykdom
Eidsvoll Ullensaker Blad

***Eidsvoll Ullensaker Blad*** (**EUB**) er en avis som kommer ut på Eidsvoll i Akershus. Den kom ut første gang i juni 1901 under navnet *Eidsvold Blad*. EUB dekker kommunene Ullensaker, Gjerdrum, Nannestad, Eidsvoll og Hurdal og gis ut tirsdager, onsdager, torsdager og lørdager. Eidsvoll Ullensaker Blad er en av de få gjenværende lokalavisene i Norge som er uavhengig og ikke eies av ett stort mediehus.

Avisen startet i 1977 parallellutgaven *Ullensaker Blad*. I 2005 endret avisa navnet til *Eidsvoll Ullensaker Blad*.

*Eidsvoll Ullensaker Blad* kjøper fra 2021 tjenester fra Amedia. Lokalavisen er fortsatt helt uavhengig.

__NOTOC__
## Redaktører
*1901–1915: Martin Eriksen
*1915–1916: Halvor Storm
*1916: Ole N. Trolsnes
*1916–1918: Jens Hundseid
*1919–1922: Johan Hoel
*1922–1957: Erling Grieg
*1944–1945: Gunnar Næss
*1957–1960: Kjell Amundsen
*1960–1965: Einar Brynhildsen
*1965–1970: Trygve Hagen
*1970–2002: Bjørn Terje Kaspersen
*2002–2007: Terje Hermansen
*2007–2012: Terje Granerud
*2012–2018: Roger Aarli-Grøndalen
*2019–: Bjørn Inge Salberg Rødfoss

## Opplag
Bekreftede netto opplagstall fra Mediebedriftenes Landsforening:
*2006: 8117
*2007: 8256
*2008: 8178
*2009: 7933
*2010: 7865
*2011: 7685
*2012: 7641
*2013: 7425
*2014: 7032
*2015: 6536
*2016: 6341
*2017: 6243
*2018: 6099
*2019: 6401 
*2020: 6519 
*2021: 6543
*2022: 7072
*2023: 7255
*2024: 7462

## Referanser





## Eksterne lenker
* 
*
Sandnesposten

***Sandnesposten*** er en avis som kommer ut hver tirsdag og torsdag i Sandnes i Rogaland. Avisen eies av Nordsjø Media og har åtte ansatte.

Ansvarlig redaktør siden januar 2014 er Frode M. Gjerald, som tidligere hadde samme stilling i avisa Hordaland på Voss.

*Sandnesposten* er blant de avisene som mottar betydelig pressestøtte. Produksjonstilskuddet for 2017 var på nær 2,3 millioner kroner.

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
* 
*
Åsane Tidende

***Åsane Tidende*** er en avis som kommer ut i Åsane i Bergen i Vestland. Ansvarlig redaktør er Thomas Gangstøe. Nina Johnsen, Erik Madsen og Kristine Rande er journalister. 

Den er en bydelsavis som tar opp aktuelle nyhetssaker og utgis hver onsdag som papiravis og nettavis. Åsane Tidende ble i mange år eid av Media Bergen. Sommeren 2022 ble avisen kjøpt av Amedia, ifølge pressemelding fra Amedia 1. juni 2022.

## Opplag
Bekreftede netto opplagstall fra Mediebedriftenes Landsforening:
* 2006: 
* 2007: 
* 2008: 
* 2009: 
* 2010: 
* 2011: 
* 2012: 
* 2013: 
* 2014: 
* 2015: 
* 2016: 
* 2017: 
* 2018: 
* 2019: 
* 2020: 
* 2021: 
* 2022: 
* 2023: 
* 2024: 

## Referanser


## Eksterne lenker
*
Richard Pryor

**Richard Franklin Lennox Thomas Pryor III** (født 1. desember 1940 i Peoria i Illinois, død 10. desember 2005 i Encino i California) var en amerikansk komiker og skuespiller.

Pryor begynte sin karriere som stå-opp-komiker. Han hadde småroller i filmer fra slutten av 1960-årene og fikk sitt store gjennombrudd i 1972 i filmen *[[Lady Sings the Blues]]*, som gav ham Oscar-nominasjon i klassen for beste mannlige birolle.

Han brøt mange barrierer for afroamerikanske komikere og var en av de første sorte skuespillerne som hadde nok innflytelse til å inngå sine egne avtaler i Hollywood. I 1983 signerte han en femårskontrakt med Columbia Pictures verdt 40 millioner dollar. Han samspilte i flere filmer med Gene Wilder (blant annet *To tufser bak gitter*), noe som gjorde at også «det hvite amerika» virkelig fikk øynene opp for svarte skuespillere. Sammen utgjorde de en duo som alltid fikk smilet og latteren til å sitte løst, der de utfylte hverandre nesten på samme måte som «Helan og Halvan».

I 1986 kunngjorde Richard Pryor at han var rammet av multippel sklerose. Hans siste rolle var i *[[Lost Highway]]* av David Lynch i 1997. Han hadde også en gjesteopptreden i *Akutten* (*ER*) i 2004, hvor han var sengeliggende hele tiden (grunnet sykdommen), for å fremme arbeidet for å finne en kur mot MS. Pryor døde av hjertestans 65 år gammel om morgenen 10. desember 2005. Han har en stjerne på Hollywood Walk of Fame.

## Filmografi

## Referanser


## Eksterne lenker
* 
* 
* Artikkel fra BBC News
Dagens Perspektiv

***Dagens Perspektiv*** er en ukeavis som kommer ut i Oslo. Den skiftet navn fra *Ukeavisen Ledelse* 1. januar 2019. Dagens Perspektiv er en digital dagsavis.

Avisen eies av Medier og Ledelse, som også gir ut magasinet *Plot og Dagligvarehandelen og nettstedet Velferd.no* . Medier og Ledelse eies av Magne Lerø.

## Opplag
Bekreftede netto opplagstall fra Mediebedriftenes Landsforening:

## Referanser





## Eksterne lenker
* 
*
Ruy López de Segura

**Ruy López de Segura** (født 1530 i Zafra ved Badajoz i Spania, død 1580) var en spansk sjakkspiller, munk og katolsk sogneprest i Zafra.

Hans verk *Libro de la invención liberal y arte del juego del Axedrez* er en av de første grunnleggende verker i den europeiske sjakklitteratur.

Impulsen til boken fikk han under et besøk til Roma, der han i 1560 vant en serie sjakkspill mot den italienske mesterspilleren Giovanni Leonardo Di Bona. Han regnes dermed litt uoffisielt som den første stormester i sjakk i historien.

I Roma ble han kjent med sjakkboken som den portugisiske mester Pedro Damiano hadde utgitt i 1521, og syntes at den var svært dårlig. Dermed bestemte han seg for å skrive sin egen. Den utkom i 1561 i Alcalá de Henares. López beskrev sjakkens opprinnelse, gjengav spillereglene (som allerede var de samme som nå), og oppstilte den første nøyaktige analyse av de mest benyttede åpningstrekk. Dette har gitt López ry som «sjakkanalysens far».

Han analyserte særlig utførlig den spanske åpning, som opprinnelig ble oppkalt etter ham (og på engelsk kalles den fremdeles *Ruy Lopez Opening*). Han beskjeftiget seg også inngående med kongegambitten.

I 1575 tapte han revansjespillet mot Leonardo Di Bona. Men et av partiene som han vant, er gått inn i sjakkhistorien: 

## Ruy López - Leonardo (Madrid, 1575)
1.e4 e5 2.f4 d6 3.Lc4 c6 4.Sf3 Lg4 5.fxe5 dxe5 6.Lxf7+ Kxf7 7.Sxe5+ Ke8 8.Dxg4 Sf6 9.De6+ De7 10.Dc8+ Dd8 11.Dxd8+ Kxd8 12.Sf7+ 1-0

## Referanser


## Eksterne lenker
*
Mathieu Kassovitz

**Mathieu Kassovitz** (født 3. august 1967 i Paris) er en fransk skuespiller, regissør og manusforfatter. Han er sønn av regissøren Peter Kassovitz.

Som skuespiller er han mest kjent utenfor Frankrike som Nino Quincampoix i Jean-Pierre Jeunets film *[[Den fabelaktige Amélie fra Montmartre]]*. Mer nylig har han en rolle i Steven Spielbergs film *[[München (film)|München]]*, basert på Münchenmassakren i 1972.

## Filmografi (regissør)

### Spillefilmer
* 2006 &ndash; Babylon Babies (forberedes)
* 2003 &ndash; Gothika
* 2000 &ndash; De røde elvene
* 1997 &ndash; Assassin(s)
* 1995 &ndash; Hatet
* 1993 &ndash; Métisse

### Kortfilmer
* 1998 – Article premier (Amnesty International)
* 1997 – La forêt (Handicap International)
* 1992 – Assassins
* 1991 – Cauchemar blanc
* 1990 – Fierrot le pou

## Referanser


## Eksterne lenker
* 
*
Holger Sinding-Larsen

**Peter Andreas Holger Sinding-Larsen** (1869–1938) var en norsk arkitekt, sønn av Alfred Sinding-Larsen og Elisabeth Lange (1842–1887).

Sinding-Larsen ble utdannet ved Kristiania tekniske skole og Den tekniske høyskole i Berlin 1893. Han ble i 1895 gift med Sina Broch Martens, datter av bakermester Ditlef Martens.

Holger Sinding-Larsen tegnet blant annet Vålerenga kirke (1902), Holmenkollen kapell (bygget 1903), Eidsfoss kirke i Hof i Vestfold (bygget i 1904), Siggerud kirke i Ski i Akershus (1905), museumsbygningene på Tøyen (sammen med H. Bødtker) (1904­–1917) og Universitetsbiblioteket (1913–1922), alle i Oslo, Lomen kirke (1914) og dr. Sopps hus på Kapp i Østre Toten (1898).

Han var også engasjert av Strømmens Trævarefabrik i å utforme de første ferdighusene som var delvis preget av dragestil (i samtiden kalt «norsk stil»), som ble satt opp langs Holmenkollbanen for å sikre dennes trafikkgrunnlag.

Som Universitetets bygningsinspektør 1907–1924 forestod han restaureringen av den gamle Aula og var sammen med Harald Bødtker arkitekt for den nye i 1911. Han er best kjent for sine arbeider ved Akershus slott, hvor han var medlem av restaureringskomiteen og utførende arkitekt 1905-1922. Hans bygningshistoriske undersøkelser er publisert i *Akershus. Bidrag til Akershus' slots bygningshistorie i de første 350 aar 1300-1650 paa grundlag av den bygningsarkæologiske undersøkelse 1905–1924* (2 bind, 1924–1925) og *Akershus fra Håkon V til Christian IV* (1925–1926).

Han var i flere år lærer ved Statens håndverks- og kunstindustriskole. Holger Sinding-Larsen ble hedret med olympisk sølvmedalje i *Designs for Town Planning* under de olympiske leker i Antwerpen i 1920.

Holger Sinding-Larsen var formann i Cæciliaforeningen fra 1910 til 1922 og fra 1928 til 1938.

## Se også
* Sinding-Larsen

## Referanser


## Eksterne lenker
* 
* 
*
Jean-Pierre Jeunet

**Jean-Pierre Jeunet** (født 1953) er en fransk filmregissør, mest kjent for filmen *[[Den fabelaktige Amélie fra Montmartre]]*.

## Filmografi
* 1993 – *[[Delikatessen]]* (med Marc Caro)
* 1995 – *[[De fortapte barns by]]* (med Marc Caro)
* 1997 – **
* 2001 – *[[Den fabelaktige Amélie fra Montmartre]]*
* 2004 – *[[En langvarig forlovelse]]*
* 2009 – *[[Micmacs - Det glade vanvidd]]*
* 2013 – *[[The Young and Prodigious Spivet]]*

## Referanser


## Eksterne lenker
* 
*  
* Jean-Pierre Jeunets hjemmeside
Per Haugsrud

**Per Haugsrud** (født 20. februar 1965) er en tidligere profesjonell norsk golfspiller fra Sarpsborg. Han var i mange år Norges fremste mannlige golfspiller, og spilte på Europatouren og Challenge-touren fra 1987 til 2001. På Challenge-touren har han to seire. Han vant også det norske amatørmesterskapet i 1983 og 1986.

## Karrieren som profesjonell

### Høydepunkter

#### Seire på Challenge-touren

* 1993: Svensk mesterskap i matchplay på Bro-Bålsta GK i Sverige
* 1994: Siab Open på Söderåsens GK i Sverige

#### Andre høydepunkter

* 1994: Tredjeplass i Scandinavian Masters
* 1996: Tiendeplass i Smurfit European Open
* 1997:
** Tiendeplass i Smurfit European Open
** Fjerdeplass i Volvo German Open
** Deltok i British Open som andre nordmann noensinne, men klarte ikke cuten.

## Referanser


## Eksterne lenker
*
Søndag Søndag

***Søndag Søndag*** var en ukeavis som utkom søndager samt på enkelte bevegelige helligdager. Avisen ble lagt ned i juni 2006 etter en konkurs.

Utgivelsessted var Drammen, men avisen ble distribuert til hele landet. Opplaget i 2004 var ifølge Medieregistret  eksemplarer. Eier og tidligere redaktør ved nedleggelsen var Nils Olav Fardal Bruteig, mens ansvarlig redaktør var Ole Jacob Johansen.

*Søndag Søndag* ble startet i 1984 som en gratis, budlevert avis i Nedre Eiker, Drammen, Svelvik, Sande, Røyken, Hurum og Asker. I november 1985 gikk den over til å bli en løssalgsavis for Oslo- og Drammensområdet, i den første tiden annenhver søndag.

*Søndag Søndag* ble i 2002 anmeldt for brudd på hallikparagrafen ved å tillate prostituerte å annonsere sine tjenester. I 2004 ble avisen dømt for dette i Oslo tingrett, men senere samme år opphevet Borgarting lagmannsrett denne dommen.

*Søndag Søndag* ble etablert av den tidligere eieren av *[[Morgenbladet]]*, Hroar Hansen. I 1993 solgte han *Morgenbladet* til Truls Lie. Hansen påstår å ha eierrettighetene til avisens tittel og har gått til rettssak mot Radio Norge som har et radioprogram med samme navn.

## Eksterne lenker
* Artikkel fra Kampanje Media om søndagsaviser i Norge. Avisa Søndag Søndag startet 1984. 
* Nasjonalbibliotekets avisoversikt. Avisa Søndag Søndag dokumenteres til 1984. 

## Referanser
Ghostface Killah

**Dennis Coles** (født 9. mai 1970), kjent under artistnavnet **Ghostface Killah**, er en amerikansk rapper og medlem i Wu-Tang Clan. Etter gruppas gjennombrudd på midten av 1990-tallet, gikk gruppa fra hverandre og medlemmene startet sin egen solokarriere.

Ghostface Killah har tatt navnet sitt fra en av karakterene i kung fu-filmen *[[Mystery of Chessboxing]]* fra 1979.

## Diskografi

### Soloalbum
* *[[Ironman (album)|Ironman]]* (1996) (Platina)
* *[[Supreme Clientele]]* (2000) (Gull)
* *[[Bulletproof Wallets]]* (2001)
* *[[The Pretty Toney Album]]* (2004)
* *[[Fishscale]]* (2006)
* *[[More Fish]]* (2006)
* *[[The Big Doe Rehab]]* (2007)
* *[[Wizard of Poetry]]* (2009)
* *[[Apollo Kids]]* (2010)

### Samarbeid
* *[[Put It On The Line]]* (med Trife Da God) (2005)
* *[[GhostDeini The Great]]* (Greatest Hits Collection) (2008)
* *[[The Wallabee Champ]]* (2008)
* *[[The Wu-Massacre]]* (med Method Man og Raekwon) (2010)

## Filmografi
### Film
* *[[Belly (film)]]* (1998) som fluktbilsjåfør
* *[[Black and White]]* (1999) som seg selv
* *Hunter Dawson* (2002) som seg selv
* *[[Fade to Black]]* (2004) som seg selv
* *[[Walk Hard: The Dewey Cox Story]]* (2007) som seg selv

### TV serier
* *[[Made (TV series)|Made]]* (2005) som seg selv(episode "Nile Is Made Into a Rapper")
* *[[30 Rock]]* (2006) som seg selv (episodene "Jack-Tor" og "The Source Awards")
* *[[Human Giant]]* (2007) som seg selv (episodene "Mind Explosion" aog "Mosh Pit!")
* *[[The Boondocks]]* (2007) som seg selv (episode "Stinkmeaner Strikes Back")

### Videospill
* *[[Wu-Tang: Shaolin Style]]* (1999) som seg selv
* *[[Def Jam Vendetta]]* (2003) som seg selv
* *[[Def Jam: Fight for NY]]* (2004) som seg selv
* *[[Def Jam: Icon]]* (2007) som seg selv

## Referanser


## Eksterne lenker
* 
* 
* 
*
Oddbjørn Hagen

**Oddbjørn Hagen** (født 3. februar 1908 i Ytre Rendal, død 25. juni 1983 i Skedsmo) var en norsk langrenns- og kombinertløper. Under OL 1936 i Garmisch-Partenkirchen tok han tre medaljer. På 18&nbsp;km langrenn ble det sølv etter svenske Erik-August Larsson. Han deltok i den spennende stafetten der Norge ble slått av Finland med fattige seks sekunder. Den største triumfen kom i «den norske paradegrenen» kombinert, der han vant foran landsmennene Olaf Hoffsbakken og Sverre Brodahl.

Hagen ble verdensmester i kombinert to år på rad, i 1934 og 1935, og i 1934 ble han tildelt Holmenkollmedaljen.

## Referanser


## Eksterne lenker
*
Pragelato

**Pragelato** er en kommune med ca. 450 innbyggere i storbyområdet Torino i Italia. 
Byen har  innbyggere (2023). Pragelato grenser til kommunene Exilles, Fenestrelle, Oulx, Prali, Salbertrand, Salza di Pinerolo, Sauze d’Oulx, Sestriere, Usseaux, Massello, Sauze di Cesana.

## Geografi
Tettstedet Pragelato befinner seg 10 km fra Sestriere øverst i Val Chisone, og 82 km fra storbyhovedstaden Torino. Tettstedet ligger på 1524 moh. Elven Chisone renner gjennom kommunen.

## Sport
Stedet ble kjent etter at nordiske grener ble arrangert her under de olympiske vinterleker 2006. Det ble også avholdt prøveleker her vinteren 2005.
Den italienske alpinisten Alberto Marcellin var født i Pragelato.

## Referanser


## Eksterne lenker
*
Norsk Fiskeoppdrett

***Norsk Fiskeoppdrett*** er et tidsskrift som kommer ut i Bergen. Bladet dekker norsk oppdrettsnæring. Ansvarlig redaktør er Gustav-Erik Blaalid.

## Eksterne lenker
* Norsk Fiskeoppdrett
Franz Keller

**Franz Keller** (født 1945) er en tysk tidligere kombinertløper og skihopper som konkurrerte for Vest-Tyskland og representerte SK Nesselwang. Han ble olympisk mester i kombinert i Grenoble i 1968. I VM i Oslo to år tidligere ble han henvist til sølvplassen av landsmannen Georg Thoma. I 1973 ble han tildelt Holmenkollmedaljen.

I tillegg til kombinertsølvet i VM i Oslo i 1966, ble han også nummer 11 i normalbakke og 17 i storbakke i spesielt hopp. OL i Grenoble i 1968 ga foruten gullmedaljen i kombinert, 36.-plass i storbakken i spesielt hopp. I OL i Sapporo i 1972 ble han nummer 33 av 39 fullførende deltakere i kombinert.

Franz Keller deltok flere ganger i den tysk-østerrikske hoppuka i årene 1964-1972, og ble nummer 6 sammenlagt i 1966/67. Hans beste plassering i enkeltrenn i Hoppuka var 2.-plass i Innsbruck 6. januar 1967. Han ble vesttysk mester i kombinert i 1967, 1970, 1971, 1972 og 1973, og i spesielt hopp i 1966. Keller vant kombinertrennet i Holmenkollen i 1967.

## Referanser


## Kilder
*  Franz Keller – Profil og resultatoversikt hos FIS (kombinert, ikke fullstendig, besøkt 1. august 2012)
*  Franz Keller – Profil og resultatoversikt hos FIS (spesielt hopp, ikke fullstendig, besøkt 1. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sport-Komplett.de: Ski-Nordisch - Nordische Kombination - Deutsche Meisterschaften (besøkt 1. august 2012)
* Sport-Komplett.de: Skispringen  -  Deutsche Meisterschaften (besøkt 1. august 2012)
* Holmenkollmedaljen (med vinnere av Holmenkollrennene, fra Skiforeningens årbok 2011, s. 106 og 109)

## Eksterne lenker
*
Marja-Liisa Kirvesniemi

**Marja-Liisa Kirvesniemi** (født **Hämäläinen** 10. september 1955 i Simpele) er en finsk tidligere langrennsløper.

Hun var den store forgrunnsfiguren under vinterlekene 1984 i Sarajevo. Hun vant alle de tre individuelle langrennsøvelsene (5, 10 og 20&nbsp;km), i tillegg til at hun var med på å ta bronse for Finland på stafetten.

Under OL 1988 i Calgary tok hun en ny stafettbronse, og under lekene på Lillehammer i 1994 ble det ytterligere to medaljer &ndash; bronse på 5&nbsp;km og 30&nbsp;km.

I 1989 ble hun tildelt Holmenkollmedaljen.

Hun var gift med den tidligere langrennsløperen Harri Kirvesniemi.

## Se også
* Liste over mestvinnende vinterolympiere

## Referanser


## Eksterne lenker
* 
*
Møsbrømlefse

**Møsbrømlefse** er en varm og søt lefse med opphav fra Salten-distriktet i Nordland.

I lefsen har man en saus som kalles «møsbrøm» eller «søvvel». Det er mange forskjellige oppskrifter, men de fleste består av hovedingrediensen brunost, melk, sukker og hvetemel til jevning. Noen oppskrifter bruker vann, fløte eller kulturmelk, andre bruker litt salt, og noen bruker andre søtstoffer som sirup eller vaniljesukker.

Den allerede stekte lefsa varmes på en takke. Møsbrømmen smøres varm eller kald på lefsa. I tillegg kan man ha smør (smeltet eller kald), sukker og rømme på lefsa. I det man har lefsa over på en tallerken så brettes den sammen til en halvmåne og «ørene» brettes inn mot midten av lefsa, slik at den ligner på en konvolutt. Smaken er ganske kraftig.

Møsbrømlefse er mer enn en matrett, den er også et symbol på tilhørighet. Møsbrømlefse serveres derfor på flere lokale tilstelninger i løpet av året.

## Referanser


## Kilder
* 
*
Franjo Tuđman

**Franjo Tudjman** *([[kroatisk]] Franjo Tuđman*, født 14. mai 1922, død 10. desember 1999) var det selvstendige Kroatias første president *(predsjednik)*, fra 1990 til sin død i 1999.

Han tilhørte det nasjonalistiske partiet HDZ og regnes i Kroatia som nasjonalhelt etter sitt livslange engasjement for kroatisk uavhengighet. Tudjman regnes av mange som hjernen bak Operasjon Flash og Operasjon Storm, som sikret at landet fikk sine nåværende grenser som samsvarer med de historiske grensene, og at de serbiske okkupasjonsstyrkene i den serbiske republikken Krajina ble fordrevet. Han unngikk ved sin død å bli tiltalt for krigsforbrytelser i denne forbindelse.

En rekke statuer av Tudjman er satt opp i Kroatia, og noen byer har en gate eller et torv oppkalt etter Tudjman.

## Referanser


## Eksterne lenker
*